13. 6. 89 De Europæiske Fællesskabers Tidende Nr. C 146/15 
KOMMISSIONEN 
Forskg til Rådets beslutning om et forskningsprogram vedrørende landbrugets konkurrence­
dygtighed og forvaltningen af landbrugets ressourcer (1989-1993) 
KOM(88) 459 endelig udg. — SYN 152 
(Forelagt af Kommissionen den 20. september 1988) 
(89/C 146/10) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 130 
Q, stk. 2, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets forordning (EØF) nr. 1728/74 af 27. junf 
1974 om samordning af landbrugsforskningen ('), senest 
ændret ved forordning (EØF) nr. 3768/85 (2), foreskrives 
samordning på fællesskabsplan af nationale foranstalt­
ninger i forbindelse med landbrugsforskning for at 
bidrage til virkeliggørelse af den fælles landbrugspolitiks 
målsætninger; 
i artikel 5 i forordning (EØF) nr. 1728/74 er det fastsat, 
at Rådet træffer afgørelse om særlige foranstaltninger til 
samordning af nationale forskningsaktiviteter med 
henblik på rationel anvendelse af de benyttede midler, 
effektiv udnyttelse af resultaterne og retningslinjer, som 
er i overensstemmelse med den fælles landbrugspolitiks 
mål, samt til iværksættelse af projekter, der er bestemt til 
at styrke eller supplere den indsats, der gøres i medlems­
staterne inden for områder, der er af særlig betydning 
for Fællesskabet; 
ved afgørelse 87/516/Euratom, EØF (3) vedtog Rådet et 
rammeprogram for Fællesskabets aktioner inden for 
forskning og teknologisk udvikling (1987-1991), som 
omfatter aktioner, der skal iværksættes for at sikre 
udnyttelse og optimal anvendelse af de biologiske 
ressourcer; 
i Traktatens artikel 130 K er det fastsat, at rammepro­
grammet iværksættes ved hjælp af særprogrammer, der 
udvikles i forbindelse med hver enkelt foranstaltning; 
(') EFT nr. L 182 af 5. 7. 1974, s. 1. 
(2) EFT nr. L 362 af 31. 12. 1985, s. 8. 
O EFT nr. L 302 af 24. 10. 1987, s. 1. et program for landbrugsforskning skal bidrage til land­
brugets konkurrencedygtighed og forvaltningen af land­
brugets ressourcer med henblik på at øge effektiviteten af 
de menneskelige og finansielle ressourcer inden for land­
bruget og under hensyntagen til de socio-økonomiske 
forhold i landdistrikterne at tage de økonomiske, sociale, 
miljømæssige og regionale udfordringer op, som følger 
af udviklingen i landbrugsaktiviteterne; 
det er i Fællesskabet nødvendigt at gøre en indsats for at 
løse problemerne med landbrugets overskudsproduktion; 
produktionen skal tilpasses efterspørgslen på marke­
derne, landbrugsindkomsterne skal opretholdes på et 
rimeligt niveau, landbrugsstrukturerne skal rationaliseres 
og moderniseres, og samtidig hermed skal miljøet 
beskyttes og forbedres; 
der må gøres en indsats med henblik på at fremme og 
udvikle de produkter, som der er underskud af i Fælles­
skabet, at forbedre landbrugsprodukternes kvalitet og at 
udvikle nye anvendelser for traditionelle og nye land­
brugsprodukter for derigennem at øge værditilvæksten; 
da talrige områder i Fællesskabet er bagud i udviklingen, 
er der et behov for at formulere bæredygtige løsninger 
med henblik på at udnytte de bestående muligheder for 
at begrænse de økonomiske og sociale forskelle mellem 
de områder, hvor udviklingen forløber langsommere, 
især i middelhavsområdet, og de økonomisk mere ud­
viklede områder i Fællesskabet; 
en af de vigtigste opgaver for landbrugsforskningen vil 
være at begrænse de hastigt stigende produktionsomkost­
ninger i landbruget, bl.a. ved at udvikle nye produk­
tions-, forarbejdnings- og opbevaringssystemer, der tager 
sigte på at reducere omkostningerne; 
udarbejdelse af langsigtede planer for forvaltningen af 
ressourcerne kan udmønte sig i nye måder at forvalte 
jord- og vandressourcer på til fordel for landbruget, 
miljøet og landskabet; 
udvikling af metoder og tjenester til udbredelse af land-
brugsinformationer vil gøre det lettere for landbrugerne 
Nr. C 146/16 De Europæiske Fællesskabers Tidende 13. 6. 89 
hurtigt og effektivt at tilpasse sig de ændringer, der vil 
følge af udviklingen i den fælles landbrugspolitik; 
programmet vil blive udviklet i tæt samarbejde, samord­
ning og sammenhæng med de aktioner i rammepro­
grammet, som direkte eller indirekte berører landbrugs­
aktiviteter; 
det beløb, der forventes at være nødvendigt for aktivi­
teter vedrørende landbrugets konkurrenceevne og 
forvaltning af landbrugets ressourcer inden for ramme­
programmet for perioden 1987-1991, er fastsat til 55 mio 
ECU; som følge af forsinkelsen i godkendelsen af 
1988-budgettet blev de 20 mio ECU, der var bevilget i 
marts 1987, overført til 88-budgettet, i hovedsagen med 
henblik på kontrakter med fællesomkostninger, men det 
vil være mere logisk at anvende disse midler i det nye 
program specificeret for perioden 1989-1993 for aktivi­
teter fordelt over fem år med mere udviklede formål, i 
stedet for i slutningen af det foregående program — 
VEDTAGET FØLGENDE BESLUTNING: 
Artikel 1 
Det Europæiske Økonomiske Fællesskabs forsknings- og 
udviklingsprogram vedrørende landbrugets konkurrence­
dygtighed og forvaltningen af landbrugets ressourcer 
(1989-1993) vedtages som anført i bilaget for en femårig 
periode, der indledes den 1. januar 1989. De nødvendige 
midler til programmets gennemførelse skønnes at være 
55 mio ECU, herunder udgifterne til ekstra personale på 
otte ansatte. 
Programmet omfatter arbejde, der skal gennemføres 
under kontrakter med omkostningsdeling, prioriterede 
pilotprojekter og samordningsaktioner. Deltagerne i 
denne forskning skal komme fra nationale og regionale 
institutioner såsom universiteter, forskningscentre og 
organer, som er involveret i forskning og udvikling 
vedrørende landbruget. Kommercielle aktiviteter, der 
kan yde et bidrag til forskning og udvikling, vil være 
omfattede. 
Projekterne skal gennemføres af deltagere fra mere end 
én medlemsstat. 
Fællesskabets bidrag kan ikke overstige 50 %, for så vidt 
angår forskningsaktiviteterne med omkostningsdeling, 
men kan være større i forbindelse med prioriterede pilot­
projekter. 
Artikel 2 
Gennemførelsesbestemmelserne til denne beslutning, 
navnlig vedrørende de videnskabelige prioriteter, der skal overholdes i programmet, udvælgelseskriterier for de 
deltagere, der opfordres til at samarbejde ved iværksæt­
telsen af projekterne og programmets ledelse under deres 
gennemførelse, vedtages efter følgende procedure: 
Kommissionens repræsentant forelægger Den Stående 
Komité for Landbrugsforskning (i det følgende benævnt 
»komitéen«), der er oprettet ved forordning (EØF) nr. 
1728/74, et udkast til de foranstaltninger, der skal 
træffes. Komitéen afgiver udtalelse om dette udkast 
inden for en frist, som formanden kan fastsætte under 
hensyntagen til det pågældende spørgsmåls hastende 
karakter. Udtalelsen vedtages med det flertal, der er 
fastsat i Traktatens artikel 148, stk. 2, for vedtagelse af 
de afgørelser, som Rådet skal træffe efter forslag af 
Kommissionen. Under afstemninger i komitéen tildeles 
der medlemsstaternes repræsentanters stemmer vægt i 
henhold til førnævnte artikel. Formanden deltager ikke i 
afstemningen. Kommissionen vedtager foranstaltninger, 
der straks finder anvendelse. Er de ikke i overensstem­
melse med den af komitéen afgivne udtalelse, underrettes 
Rådet straks af Kommissionen om disse foranstaltninger. 
I så fald kan Kommissionen udsætte gennemførelsen af 
de af de besluttede foranstaltninger med højst en måned 
regnet fra denne underretning. 
Rådet kan med kvalificeret flertal træffe anden afgørelse 
inden for den frist, der er fastsat i ovenstående afsnit. 
Artikel 3 
Kommissionen sikrer programmets gennemførelse ved at 
indgå forskningskontrakter med de institutioner, der 
deltager i aktiviteterne med omkostningsdeling og i 
pilotaktiviteterne. 
Kommissionen drager omsorg for iværksættelsen af de 
samordningsaktiviteter, der er knyttet til de vigtigste 
forskningsformål, og øger deres betydning ved semi­
narer, konferencer, studiebesøg, støtte til uddannelse og 
mobilitet af eksperter, net, udveksling af forskere og 
arbejdsmøder for videnskabelige eksperter samt offent­
liggørelsen af resultater og anvendelse af højtkvalifice­
rede eksterne eksperter. 
Artikel 4 
I det tredje år af programmets gennemførelsesperiode 
foretager Kommissionen en analyse af situationen, 
navnlig af de finansielle aspekter. Inden programmets 
udløb foretages der en vurdering af det og dets samlede 
virkninger. Resultaterne af denne analyse og vurdering 
meddeles Rådet og Europa-Parlamentet. 
Artikel 5 
Denne beslutning er rettet til medlemsstaterne. 
13. 6. 89 De Europæiske Fællesskabers Tidende Nr. C 146/17 
BILAG 
1. Forskningsprogrammet er koncentreret om følgende forskningsmål: 
a) at hjælpe landbrugerne til at tilpasse sig de nye betingelser, der skyldes overproduktion og den stram 
pris- og markedspolitik 
b) at opretholde indkomsterne fra landbrugsbedrifterne og tilskynde til strukturreformer, samtidig med 
at outputtet overvåges og produktionsomkostningerne reduceres 
c) at vedligeholde og forbedre landbrugets situation i områder, hvor udviklingen er forløbet langsomt, 
hvilket skal ske i overensstemmelse med markedssituationen 
d) at overvåge og forbedre miljø og landskab 
e) at udvikle landbrugets informationstjenester og infrastrukturer med henblik på at forbedre udbre­
delsen af forskningsresultater i og mellem medlemsstaterne. 
2. For at virkeliggøre forskningsmålsætningerne vil vægten især blive lagt på følgende emner: 
a) omlægning og spredning med henblik på planteproduktion og husdyrbrug, der er mindre intensive, 
og forbedring af afsætningen af traditionelle produkter og nye produkter 
b) forbedring af produktionsmetoderne for landbrugsprodukter og deres kvalitet samt søgning efter nye 
anvendelsesformer for traditionelle landbrugsprodukter med henblik på at give dem en større værdi­
tilvækst 
c) fastlæggelse af landbrugets muligheder for at bidrage til at begrænse de økonomiske og sociale 
forskelle mellem de områder, hvor udviklingen forløber langsommere, især i middelhavsområdet, og 
de økonomisk mere udviklede områder i Fællesskabet 
d) reduktion af omkostningerne i landbrugets produktionssystemer 
e) udarbejdelse af langsigtede planer, der skal udmønte sig i forskellige måder at forvalte jord- og 
vandressourcer på til fordel for landbruget, miljøet og landskabet 
f) udvikling af metoder og tjenester til udbredelse af landbrugsinformationer med henblik på at sætte 
landbrugerne i stand til hurtigt og effektivt at tilpasse sig de ændringer, der vil følge af udviklingen i 
den fælles landbrugspolitik. 
De fleste af disse emner er nævnt i målene og det tekniske indhold, der er anført i bilag I til rammepro­
grammet (1987-1991) under overskriften »Landbrugets konkurrencedygtighed og forvaltningen af land­
brugets ressourcer«. Disse emner er sideordnet dem, der er anført i underaktionerne »Bioteknologi« og 
»Agroindustrielle teknologier« i rammeprogrammet (1987-1991). 
3. Virkeliggørelsen af programmets målsætninger, især gennem en indsats på ovennævnte områder, vil ske 
på flere forskellige måder: 
a) Aktioner med omkostningsdeling 
Inden for rammerne af de fem ovenfor fastlagte forskningsemner vil aktionerne med omkostningsde­
ling tage sigte på 
i) at hjælpe landbrugerne til at tilpasse sig de nye betingelser, der skyldes overproduktion og en stram 
pris- og markedspolitik gennem 
— udvikling og indførelse af forbedrede sorter af eksisterende afgrøder med henblik på at 
forbedre mulighederne for deres afsætning samt af nye sorter af eksisterende afgrøder og 
produkter uden for sæsonen, som der er bæredygtige markedsmuligheder for 
— udvikling i specifikke områder eller regioner af specifikke landbrugsprodukter, som er af høj 
kvalitet og har en høj værditilvækst, og som der klart findes markedsmuligheder for 
— konstatering af indflydelsen af faktorer før og efter høst, især hvorledes produktionsmetoder 
og opbevaring påvirker landbrugs- og gartneriafgrødernes kvalitet 
— forbedring af småskovenes rentabilitet som en alternativ virksomhed ved at udvikle og indføre 
integrerede skovbrugs- og husdyrbrugssystemer og ved at identificere de træagtige arter til 
omdrift og den bundvegetation, som er specifikke for de forskellige skovbevoksede områder 
— identifikation af mulighederne for rentable alternative anvendelser af arealer, der ikke 
længere måtte kræves til landbrug. 
Nr. C 146/18 De Europæiske Fællesskabers Tidende 13. 6. 89 
ii) at opretholde indkomsterne fra landbrugsbedrifterne og tilskynde til strukturreformer, samtidig med at 
outputtet overvåges og produktionsomkostningerne reduceres, gennem 
— bestemmelse af de optimale (mindst omkostningskrævende) kombinationer af landbrugsres-
sourcer, som er forenelige med de nuværende og forventede markedsbegrænsninger 
— bekæmpelse af skadedyr og sygdomme hos planter ved hjælp af reducerede kemikalie­
mængder gennem udviklingen af forbedrede strategier for integreret biologisk bekæmpelse og 
tidlig konstatering af plantesygdomme 
— reduktion af input-niveauet ved landbrug og effektiv beskyttelse af miljøet og bevarelse af 
landskabet 
— forbedring af husdyrenes sundheds- og velfærdsstatus gennem bekæmpelse af sygdomme, 
parasitter og andre forstyrrelser hos husdyr 
— indførelse i miljømæssigt følsomme områder af arealudnyttelsesformer, som kan bevare land­
skabet og berige dets flora og fauna 
— opstilling af retningslinjer for indførelse af plante- og husdyrproduktionssystemer på margi­
naljorder 
— fremme af udviklingen af den fælles landbrugspolitik gennem tilvejebringelse af de nødven­
dige informationer til dennes udformning, evaluering og forvaltning. 
iii) at vedligeholde og forbedre landbrugets situation i tilbagestående områder, gennem 
— forfølgelse af forskningsmålene la) og Ib) vedrørende specielle forhold for tilbagestående 
områder, idet der tages hensyn til markederne for de involverede produkter i Fællesskabet. 
— vurdering af mulighederne for integreret udvikling af landdistrikter 
— forbedring og forvaltning af naturlige og lokale ressourcer 
— tilvejebringelse af alternative beskæftigelsesmuligheder for landbrugere og landbrugsmedhjæl­
pere, som ikke kan opnå tilstrækkelige indkomster ved landbrug. 
Kontrakter med Kommissionen vil give mulighed for en fællesskabsfinansiering af forskningsprojek­
terne på indtil 50 % af de samlede projektomkostninger. 
Aktionerne med omkostningsdeling vil blive indledt ved en indkaldelse af forslag, som offentliggøres 
af Kommissionen. 
b) Højtprioriterede pilotprojekter 
Inden for rammerne af de forskningsmål, der er fastlagt for 1989-1993 programmet, vil de højtpriori­
terede pilotprojekter være begrænset til nogle ganske få hovedproblemer. Projekterne forventes at 
vedrøre: 
i) de særlige tekniske problemer, som Kommissionen står over for i forbindelse med den fælles 
landbrugspolitik 
ii) mulighederne for at anvende lovende forskningsresultater i praktisk landbrug 
iii) behovet for over for landbrugerne at demonstrere de virkelige muligheder for at forbedre effekti­
viteten af landbrugsproduktionen og dermed også landbrugsindkomsten ved at antage og udnytte 
ny teknikker, der er afledt af forskningsresultaterne og af ny teknologi. 
Kontrakter med Kommissionen vil give mulighed for en fællesskabsfinansiering af højtprioriterede 
pilotprojekter på mere end 50 % af de samlede omkostninger. 
De prioriterede pilotaktiviteter iværksættes af Kommissionen. 
c) Samordningsaktioner 
Disse aktioner vil især tage sigte på behovet i forbindelse med aktioner med omkostningsdeling og 
højtprioriterede projekter. Ved seminarer og workshops vil videnskabsmænd fra medlemsstaterne 
blive samlet for at behandle et begrænset antal problemer, der vedrører landbrugsforskningen og er 
af særlig betydning for Fællesskabet, samt for at behandle spørgsmål vedrørende den fælles land­
brugspolitik. Begrænsningen til visse problemer vil medføre, at hovedvægten og indsatsen vil blive 
lagt, hvor behovet er størst. Sådanne aktioner kan danne grundlag for et senere samarbejde, som kan 
hindre dobbeltforskning og sikre en hurtigere udbredelse af dens resultater og andre informationer i 
Fællesskabet. Programmet vil ligeledes omfatte tilskyndelse til laboratoriesamarbejde og uddannelse 
13. 6. 89 De Europæiske Fællesskabers Tidende Nr. C 146/19 
af videnskabsmænd, der arbejder på teknikker og metoder af meget stor interesse for Fællesskabet. 
De publikationer, der udarbejdes, vil være en hjælp ved den overordnede samordning og indeholde 
offentliggørelser af resultater. 
d) Information 
Det er nødvendigt med en bedre udbredelse af forskningsresultaterne (1989-1993) til konsulenttje­
nester og landbrugere. Der er fastsat følgende prioriteter: 
i) at udvikle og anvende Fællesskabets fortegnelse over landbrugsforskning (AGREP) 
ii) at integrere fællesskabsin formationer, navnlig resultaterne af Fællesskabets programmer for land­
brugsforskning, i de nationale informationssystemer 
iii) at støtte og udvikle EUR-AGRIS 
iv) at indføre, harmonisere og anvende informationsteknologi i konsulent- og informationstjene­
sterne og i informationssystemer på bedrifterne. 
e) Evaluering 
Evaluering er en nødvendig del af programstyringen for at vise et programs nytteværdi, ved at 
programmet når sit mål, set i forhold til den stadige tilpasning og vedvarende udvikling af den fælles 
landbrugspolitik.